Chandigarh
Store norske leksikon,Geografi,Verdens geografi,Asia,Indias geografi
Chandigarh er en by og et unionsterritorium i India, som er hovedstad i delstatene Punjab og Haryana. Byen ligger 200 kilometer nordvest for Delhi. Unionsterritoriet omfatter et areal på 114 kvadratkilometer med 1 055 000 innbyggere (2011).
Historie Chandigarh var bare en landsby da det i 1950 ble vedtatt å bygge en ny statshovedstad der for de to delstatene. Punjab mistet sitt historiske sentrum, Lahore, som ved grenseendringer tilfalt Pakistan. Fra 1966 er Chandigarh også forbundsterritorium. Arkitektur og byplan Chandigarh ble grunnlagt i 1952. Byplanen er utarbeidet av Le Corbusier i samarbeid med indiske planleggere, og er basert på prinsippet med selvforsynte boligstrøk. Rundt byen ligger et 8 kilometer bredt grønt belte. Byen har eget universitet. Les mer i Store norske leksikon India Indias geografi Indias historie arkitektur i India Eksterne lenker Chandigarhs offisielle nettsider